**RAPORT**

**privind activitatea Direcţiei agricultură**

**şi dezvoltare economică în anul 2018**

Direcţia agricultură şi dezvoltare economică, în perioada anului 2018 s-a axat pe atingerea obiectivului general - implementarea politicii de dezvoltare teritorială, în conformitate cu priorităţile stabilite în documentele de politici naţionale şi  în domeniul dezvoltării teritoriale.

Colaboratorii Direcţiei, în perioada anului 2018, în activitatea s-au axat pe atingerea obiectivelor planificate pentru anul 2018, din care:

* implementarea politicii de dezvoltare teritorială, în conformitate cu priorităţile stabilite în documentele de politici naţionale şi în domeniul dezvoltării teritoriale,
* promovarea și implementarea politicii agrare în teritoriu, organizarea și petrecerea seminarelor de profil, pentru instruirea agenților economici și persoanelor fizice,
* acumularea și monitorizarea informației operative din sectorul agrar,
* evidența plantării și defrișării plantațiilor multianuale,
* monitorizarea și generalizarea totalurilor obținute de producătorii agricoli,
* organizarea și petrecerea sărbătorilor profesionale,
* organizarea şi petrecerea procedurilor de achiziţii la bunuri, servicii şi lucrări în conformitate cu legislaţia în vigoare
* pregătirea economiei raionale, complexului energetic şi a sferei sociale pentru activitatea în perioada de toamnă-iarnă 2018-2019.
* asigurarea administrării şi deetatizării proprietăţii publice prin organizarea licitaţiilor, concursurilor şi negocierilor directe, organizarea şi realizarea programelor de privatizare, desfăşurarea procesului de privatizare a obiectelor patrimoniului public, ţinerea evidenţei patrimoniului public, inclusiv în societăţile economice cu participarea patrimoniului public (acţiuni, cote-părţi).

În scopul promovării politicilor privind buna funcţionare a economiei raionale în condiţiile actuale s-a efectuat analiza şi s-au sistematizat informaţii privind situaţia socio-economică a raionului Cahul.

**Situația demografică,** în anul 2018 faţă de anul precedent, a fost determinată de o descreștere a nivelului natalității cu 9,8 la sută și o creștere a nivelului mortalității cu 7,4 la sută. De asemenea a fost înregistrată o creștere a nivelului nupțialității cu 6,1 la sută și divorțialității cu 34,0 la sută respectiv.

**Câștigul salarial mediu lunar nominal brut** al unui angajat în trimestrul IV 2018 a fost de 5 876,8 lei, sporind față de aceeași perioadă a anului precedent cu 17,8 %, dar fiind cu 18,9% mai mic comparativ cu câștigul salarial mediu pe țară.

În sfera bugetară în trimestrul IV 2018 salariul mediu lunar a constituit 5992,3 cu 11,9% mai mare față de trimestrul IV 2017, iar in sectorul economic (real) acest indicator a constituit 5782,9 lei și s-a mărit cu 5,1 % față de cel înregistrat în aceeași perioadă a anului trecut.

**Numărul șomerilor oficial înregistrați,** conform datelor Agenției Naționale pentru Ocuparea Forței de Muncă, la 31 decembrie 2018 a constituit 1304 persoane, majorându-se de 2,0 ori comparativ cu 31 decembrie 2017. Numărul șomerilor aflați la evidență la 1 octombrie 2018 a fost de 861 persoane. Din numărul total de şomeri, 42,2 la sută o constituie femeile. Parte preponderentă in cheltuielile Fondului de Șomaj (41,2%) revine cheltuielilor pentru acordarea ajutorului de șomaj. Mărimea medie a ajutorului de șomaj in perioada de raport a constituit 1034,76lei

**Investițiile în active imobilizate** din contul tuturor surselor de finanțare realizate în perioada de raport au însumat 544,1 mil. lei, majorându-se cu 60,3 % față de ianuarie-decembrie 2017. Sursa principală de finanțare a investițiilor a fost credite și împrumuturi, ponderea cărora a constituit 42,8%.

Investițiile în imobilizări necorporale au înregistrat o scădere cu 77,2% față de anul 2017. Investițiile în imobilizările corporale au însumat 543,7 mil. lei, fiind în creștere cu 61,1% față de anul precedent. Din total investiții realizate, în anul 2018, cea mai mare pondere revine investițiilor în clădiri nerezidențiale care a constituit 264,0 mln.lei sau 48,5 % şi investiţiilor de maşini, utilaje, instalaţii de transmisie în sumă de 133,2 mln.lei sau 24,5%.

**Investiții în active imobilizate pe surse de finanțare.** Pentru realizarea procesului investițional, în anul 2018, au fost utilizate preponderent credite și împrumuturi, care au constituit 233,1 mil. lei, reprezentând 42,8% din valoarea totală a mijloacelor utilizate pentru realizarea investițiilor.

***Structura investițiilor în active imobilizate pe surse de finanțare în anul 2018***

|  |  |  |  |
| --- | --- | --- | --- |
|  | **Realizări,**  **mil. lei** | **În % față de:** | |
| **Anul 2017** | **Total** |
| **Investiții în active imobilizate - total** | **544,1** | **160,3** | **100,0** |
| din care, finanțate din contul: |  |  |  |
| bugetului de stat | 37,2 | 102,8 | 6,8 |
| bugetelor unităților administrativ-teritoriale | 77,1 | 113,1 | 14,2 |
| mijloacelor proprii | 152,1 | 94,3 | 28,0 |
| surselor din străinătate  credite și împrumuturi | 19,8  233,1 | 96,9  de 6,8 ori | 3,6  42,8 |
| altor surse | 24,8 | 46,2 | 4,6 |

În anul 2018, pentru asigurarea necesităților investiționale din contul surselor bugetare, au fost utilizate 114,3 mln. lei, ceea ce constituie 21,0% din total investiții.

**Construcţia**. În perioada anului 2018 s-au eliberat 103 autorizaţii de construire pentru clădiri rezidenţiale şi nerezidenţiale, descreștere cu 11,2 % față anul 2017.

Au fost date în exploatare 33 locuințe (case individuale de locuit) cu suprafaţa totală de 4479,6 m², sau cu 10,5 % mai mult față anul 2017.

**Parcursul mărfurilor** realizat de întreprinderile de transport rutier în ianuarie-decembrie 2018 a însumat 11,6 mil. tone-km, cu 17,3% mai puțin decât cel înregistrat în aceeași perioadă a anului precedent.

**Volumul mărfurilor transportate** de către întreprinderile de transport rutier a constituit 8,9 mii tone, micșorându-se cu 7,3% comparativ cu ianuarie-decembrie 2017.

**Numărul pasagerilor** **transportați** **cu** **autobuzele și microbuzele** de folosință generală a fost de 4,7 mln., micșorându-se cu 2,2 % față de aceeași perioadă a anului trecut.

**Parcursul pasagerilor cu autobuze și microbuze** de folosință generală a constituit 72,6 mil. pasageri-km, cu 0,9% mai puțin față de anul precedent.

**Transporturi.** Întreprinderile de transport rutier din raion au transportat 8,9 mii tone de mărfuri, cu 7,3% mai puțin față de anul 2017.

Parcursul mărfurilor a totalizat 11,6 mln. tone-km, cu 17,3 % mai puțin decât în ianuarie-decembrie 2017.

Dezvoltarea economico-socială a raionului în ansamblu, precum şi modificările în politica fiscal-bugetară au avut o influenţă asupra indicatorilor **Bugetului Public Naţional (BPN).** Conform datelor operative ale Direcţiei Generale Administrare Fiscală Sud, în anul 2018 la bugetul public național au fost acumulate venituri în sumă de 601793,5 mii lei, cu 8,1% mai mult faţă de anul 2017.

***Evoluţia veniturilor Bugetului Public Naţional pe anii 2015-2018, mii lei***

|  |  |  |  |  |  |
| --- | --- | --- | --- | --- | --- |
|  | ***Anul 2015*** | ***Anul 2016*** | ***Anul 2017*** | ***Anul 2018*** | ***% anul 2017 către 2016*** |
| ***Bugetul public naţional, mii lei*** | ***423737.9*** | ***467894,5*** | ***556896,1*** | ***601793,5*** | ***108,1*** |
| ***Bugetul consolidat, mii lei, inclusiv:*** | ***199078.6*** | ***230879,2*** | ***269275,1*** | ***275432,9*** | ***102,3*** |
| *Bugetul de stat, mii lei* | *118750.5* | *146198,8* | *181890,2* | *174054,9* | *95,7* |
| *Bugetul local, mii lei* | *80328.1* | *84680,4* | *87384,9* | *101378,0* | *116,0* |
| ***Asigurări sociale, mii lei*** | ***171245.6*** | ***179074,6*** | ***223557*** | ***251026,0*** | ***112,3*** |
| ***Asigurări medicale, mii lei*** | ***53413.7*** | ***57940,7*** | ***64063,9*** | ***75334,6*** | ***117,6*** |

***Sursa: Direcţia Generală Administrare Fiscală Sud***

Din datele prezentate putem menţiona că cea mai mare pondere (48,3%) în volumul total al veniturilor BPN revine bugetului consolidat, care în perioada anului 2018 a fost mai înalt faţă de nivelul înregistrat în perioada anului 2017 cu 2,3% şi a însumat 275432,9 mii lei. Veniturile totale ale asigurărilor sociale au crescut cu 12,3% față de anul 2017, ceea ce constituie 251026 mii lei. La fel au înregistrat o creştere cu 17,6% comparativ cu anul 2017 şi veniturile asigurărilor medicale, constituind 75334,6 mii lei.

**Agricultura**

În domeniul implementării politicilor dezvoltării setorului agricol a fost întocmit planul de activitate anual și trimestrial bazat pe șapte obiective, care reprezintă priorități – cheie și care au fost realizate pe parcursul anului, din care:

1.Promovarea și implementarea politicii agrare în teritoriu, organizarea și petrecerea seminarelor de profil, pentru instruirea agenților economici și persoanelor fizice.

2.Acumularea și monitorizarea informației operative din sectorul agrar.

3.Evidența plantării și defrișării plantațiilor multianuale.

4.Monitorizarea și generalizarea totalurilor obținute de producătorii agricoli.

5.Organizarea și petrecerea sărbătorilor profesionale.

Agricultura continuă să fie un sector foarte important care joacă un rol vital în dezvoltarea social-economică a raionului. Cu toate că agricultura intensivă a fost totdeauna o parte a dezvoltării istorice a acestui sector, în ultimele decenii ale sec. XX, acest proces a generat degradarea solului, apelor şi aerului, precum şi a landşaftului şi bio - diversităţii. În perioada de tranziţie, agricultura a trecut printr-o perioadă dificilă, care se caracterizează prin destrămarea relaţiilor economice, simplificarea tehnologiilor şi trecerea la sistemul agricol de subzistenţă. Sistemul agricol reprezintă un ansamblu de sectoare, tehnologii, maşini şi agregate tehnologice, în care solul este folosit ca principală resursă de producţie pentru culturile agricole, pomicole, viticole, legumicole ca şi pentru creşterea animalelor.

Pentru început aș vrea să fac o retrospectivă a anului agricol 2018. Încă de la semănatul culturilor de I grupă s-au creat mari dificultăți și anume deficit de umeditate în sol, care a condus la întîrzierea mare a semănatului culturilor de toamnă apoi a urmat o primăvară destul de uscată, acționînd negativ la dezvoltarea tuturor culturilor și în final la o scădere simțitoare a productivității culturilor de cîmp.

În raionul Cahul, suprafața totală a terenurilor cu destinație agricolă reprezintă 99,1 mii hectare, care se divizează în felul următor:

**Figura 1. Structura terenurilor cu destinație agricolă a raionului Cahul, (mii hectare)**

Ponderea de bază o constituie terenul arabil cu suprafața de 82,1 mii hectare sau 82,8% din suprafața terenurilor agricole. Suprafața plantațiilor multianuale constituie 15,2 mii hectare sau 15,3 %, inclusiv: plantații viticole 12,8 mii ha. Cu părere de rău mai avem 1,4 mii hectare de pârloagă. Aceste terenuri în marea majoritate sunt fostele plantații viticole și pomicole degradate în timp, care până în prezent nu au fost defrișate. În viitor aceste terenuri se vor micșora considerabil, dat fiind faptul, că în ultimii ani acest sector se subvenționează.

**Figura 2. Repartizarea terenurilor agricole pe forme organizatorico-juridice, mii ha**

Conform fig. 1 și 2 constatăm că terenurie agricole sunt gestionate de peste 100 întreprinderi agricole din *sectorul asociat și 20,4 mii gospodării țărănești din sectorul individual. Î*n raion își desfășoară activitea 9 Cooperative Agricole de Producere cu suprafața de 6,9 mii hectare, 9 Societăți pe Acțiuni ce dețin - 1,9 mii ha, 79 Societăți cu Răspundere Limitată care gestionează 44,8 mii hectare, cele 20,4 mii gospodării țărănești au în proprietate 32,8 mii hectare, 3 Întreprinderi Experimentale de Stat care gestionează - 1,2 mii hectare și restul 11,5 mii hectare sunt în posesia persoanelor fizice.

Reeșind din repartizarea terenurilor agricole între diferite forme organizatorico-juridice circa 44,7% sunt gestionate de gospodăriile țărănești și persoane fizice, unde peste 90% de terenuri sunt lucrate de gospodăriile cu mărimea mai mică de 5 ha, fapt ce nu oferă prea multe oportunităţi pentru dezvoltarea unei agriculturi durabile. Fragmentarea excesivă şi apariţia unor loturi mici de teren, ca urmare a reformei de privatizare, a cauzat o scădere bruscă a productivităţii agricole, utilizarea tehnologiilor simplificate, bazate pe munca manuală, eşecul de cultivare şi rotaţie a culturilor, degradarea solului şi alte efecte negative asupra sectorului agricol şi a dus la un impact negativ asupra populaţiei rurale.

Luând în consideraţie creşterea complexităţii şi incertitudinii sistemelor agricole de mărimi diferite care concurează între ele, este necesar de a forma o viziune modernă privind dezvoltarea agriculturii în raionul Cahul, care prevede în viitor concentrarea terenurilor agricole în gospodării mari prin fondarea asociațiilor și a grupurilor de producători agricoli .

În anul 2018 producătorii agricoli din raion au semănat culturi agricole pe o suprafață de 70,8 mii hectare ceea ce constituie o majorare cu 2,3 mii ha față de anul 2017.

Suprafața cultivată cu culturi cerealiere și leguminoase pentru boabe în anul 2018 a constituit 45,3 mii hectare, cu plante uleioase - 36,5 mii hectare; cartofi, legume și pepeni – 155 hectare.

Din analiza efectuată, în ultimii ani, se observă o creștere nesemnificativă în comparație cu anul 2017, a suprafeței de cereale cu 2,8 mii ha, porumb cu 1,2 mii ha și floarea-soarelui cu 0,6 mii ha. Motivele de concentrare asupra producției de cereale includ mecanizarea pe scară largă, cerințe de capital relativ reduse, intensitatea muncii limitată, piața de desfacere a produselor indicate, existenţa pe teritoriu raionului al Terminalului Giurgiulești și oportunități de profit, precum și necesitatea limitată de irigare.

**Fugura 3. Evoluția producției obținute la culturile cerealiere și plante uleioase pe raionul Cahul, anii 2016-2018, mii tone**

Analiza impactului diferitor tipuri de producție asupra ritmului volumului fizic al producției agricole în anul 2018 (date operative) față de anul 2017 demonstrează o influență negativă mai semnificativă a avut descreșterea producției de cereale (cu 11,7%), floarea-soarelui (cu 3.2%), legume (cu 55%), și rapiță (cu 35.9%).

După cum e reflectat în figura 3, analiza producţiei obţinute la culturile cerealiere şi plante uleioase, în sectorul corporativ și de fermieri, în profil teritorial, pe anului 2018 comparativ cu nivelul anului 2017 se caracterizează prin majorarea a volumului de porumb boabe cu 4,6 mii tone (s-a recoltat în anul 2018- 72,2 mii toneâ), la restul culturilor roada s-a diminuat, din care: cereale cu 11,2 mii tone (78 mii tone), floarea- soarelui cu 1,3 mii tone (39 mii tone), legume cu 2,1 mii tone (1,7 mii tone), rapiță de toamnă cu 3,8 mii tone (6,8 mii tone).

**Figura 4. Evoluţia productivităţii culturilor cerealiere şi plante uleioase pe raionul Cahul(anii 2016-2018), tone/ha**

Din diagrama, de mai sus, observăm că productivitatea a culturilor cerealiere şi a plantelor uleioase s-a diminuat în comparaţie cu anul 2017. Diminuarea recoltei se explică prin condițiile climaterice neprielinice din zona în care ne aflăm, seceta din primăvara anului 2018, care a afectat considerabil toate culturile agricole și a dus la micșorarea productivității la majoritatea culturilor agricole.

**Legumicultura** ocupă suprafețe neînsemnate – 154,9 ha. S-au produs legume de cîmp 985,5 tone înregistrînd o descreștere cu 5 tone față de anul 2017. Motivul principal care a influențat la micșorarea producției legumicole este lipsa întreprinderilor de procesare a legumelor. La moment în raion nu avem nici o fabrică de conserve. Acest domeniu se practică doar pentru îndestularea pieței locale.

**Viticultura** a fost, totdeauna, o ramură deosebit de importantă pentru economia raionului. Strugurii se cultivă pe o suprafață de 11061 hectare, suprafața pe rod constituie 10482 hectare.

Anual producătorii de struguri produc 50-67 mii tone struguri, dintre care 15 - 21 mii tone soiuri de masă. Suprafața plantațiilor viticole variază și are tendința de o creștere lentă. Așa, în anul 2018 față de 2016 suprafața plantațiilor viticole s-a mărit doar cu 100 hectare, pe cînd cantitatea de struguri a crescut cu 13,9 mii tone. Recolta de struguri, în anul 2018 a alcătuit 67,8 mii tone sau cu 21 la sută mai mult față de anul precedent.

Rezultatul creșterii productivității plantațiilor viticole se datorește întrării pe rod a plantațiilor noi, care sunt mult mai productive. Însă din cauza condițiilor climaterice nefavorabile pentru producerea strugurilor, cît și lipsa pieței de realizare în anul acesta, recoltarea a decurs o perioadă mai îndelungată. Astfel, o mare cantitate de struguri de masă și-au pierdut calitățile vizuale și gustative și nu au fost realizați în stare proaspătă, dar, cu părere de rău, au mers la prelucrarea vinului la un preț foarte mic, aducînd pierderi financiare viticultorilor și supravenituri procesatorilor. Cea mai mare cantitate a strugurilor a fost destinată pentru procesare. Circa70% din volumul total de producere a strugurilor a fost direcționat pentru fabricarea vinurilor.

Pentru prelucrarea strugurilor de soiuri tehnice in raion funcționează 7 întreprinderi vinicole: SA «Cricova» or. Cahul ; SRL , «Vinia Traian» c. Găvănoasa; SRL «Vierul Vin» c. Burlacu; SA «Vismos” c. Moscovei; ÎM «Grappe Valley» s. Borceag; SRL «Agrosud Resurse» s. Brânza; SA «Slobozia Mare» s. Slobozia Mare, fiecare din ele având capacitatea de prelucrare anuală de la 5 pînă la 15 mii tone.

Dat fiind faptul, că din an în an, o bună parte din suprafețele plantațiilor multianuale vechi degradează și, din punct de vedere economic, exploatarea lor a devenit nerentabilă, specialiștii Direcției agricole anual duc o muncă de lămurire intensă atât pentru producătorii agricoli, cât și pentru specialiștii APL de nivelul I, în vederea folosirii raționale a acestor terenuri și reîntoarcerea lor în circuitul agricol.

Astfel, producătorii agricoli pe parcursul anului 2018 au întocmit acte de defrișare a plantațiilor multianuale pe o suprafață de 501,4 hectare, inclusiv 429,2 ha plantații viticole și 72,2 ha plantații pomicole, acestea fiind defrișate și trecute în categoria teren arabil. Suma subvențiilor solicitate, de către 112 producători agricoli, pentru efectuarea lucrărilor de defrișare în anul 2018 a alcătuit suma de 4557,2 mii lei.

Pentru îmbunătățirea sortimentului de struguri, în anul 2018, au fost înființate plantații viticole moderne pe o suprafață de 189,1 ha, din care soiurile de masă pe o suprafața de 73,7ha.

În anul 2018 au fost recoltate 4218,6 tone de fructe ceea ce constituie o majorare cu 887,7 tone față de anul precedent, datorită creșterii productivității, în comparație cu anul 2017, la culturile de meri cu 573 tone, caiși cu 62 tone, prun cu 37 tone.

În perioada anului 2018 au fost plantate circa 53,8 hectare de livezi, inclusiv sămânțoase - 1,8 ha, sâmburoase – 19,5 ha, nucifere – 32,5 ha.

Pentru păstrare şi procesare a fructelor, legumelor şi strugurilor, producătorii agricoli din

raionul Cahul dispun de 32 frigidere cu capacitatea totală de 9983 tone, din care în anul 2018 au fost date date în exploatare 3 frigedere cu capacitatea totală de 2430 tone.

**Zootehnie.**

Volumul producției animaliere, în prețuri comparabile, în anul de referință constituie 15,1 mln lei, în scădere cu 1,3% față de anul 2017. Ponderea producției animaliere în totalul producției agricole constituie 3,1%.

Sectorul zootehnic pe raionul Cahul dispune de un efectiv de 3189 bovine, din care 1903 vaci mulgătoare; 17041 porcine, inclusiv – 2276 femele reproducătoare; 76246 ovine şi caprine şi peste 500,0 mii păsări.

Conform situației la 31 decembrie 2018, față de anul precedent, a avut loc micșorare a efectivului la toate tipurile de animale, din care: bovine cu 506 capete sau 14,8%, la suine cu 3418 capete sau 21,3%, la ovine și caprine cu 11547 capete, la păsări cu 67,5 mii capete sau 13,5%.

În perioada de raportare în sectorul corporativ s-a produs carne total ( creștere în masă via ) în cantitate de 878,4 tone, în scădere cu 2,4% față de anul 2017; lapte- 568,3 tone în deminuare cu 8,4%, ouă - 51,2% față de anul precedent; lînă cu 9,5% mai puțină.

Producătorii agricoli din raion sporesc competitivitatea sectorului agrar nu numai prin investiții proprii, dar și cu susținerea fondului de subvenționare.

Este de remarcat, că anual creşte numărul de beneficiari şi a investițiilor efectuate în domeniul agricol, în anul 2018, au beneficiat din mijloacele Fondului Național de subvenționare 510 producătorii agricoli din raionul Cahul în sumă totală de 68575,2 mii lei, ceea ce constituie o majorare cu 43 la sută faţă de anul 2017, din care:

* defrişarea plantaţiilor multianuale - 4,6 mln lei,
* înfiinţarea, modernizarea plantaţiilor multuanuale, plantaţii pomicole – 1,6 mln.lei
* stimularea investiţiilor p/ru înfiinţarea, modernizarea şi defrişarea plantaţiilor viticole-4,3 mln.lei,
* stimularea investiţiilor p/ru instalarea sistemelor moderne de suporturi în plantaţiile multianuale- 4,0 mln.lei,
* procurarea tehnicii și a utilajului agricol - 14,3 mln lei,
* procesare, uscare și congelarea fructelor, strugurilor – 12,2 mln lei;
* prelucrarea , uscarea şi condiţionarea cerealelor, oleaginoaselor, floarea-soarelui – 2,1 mln.lei;
* case de ambalare și frigidere de păstrare a fructelor, strugurilor și legumelor -9,7 mln lei;
* stimularea creditării de către băncile comerciale - 4,1 mln lei,
* mecanismul de asigurare a riscurilor în agricultură - 0,27 mln lei,
* pentru procurarea echipamentului No-Till și Mini-Till – 3,8 mln lei, etc.

Pentru familiarizarea producătorilor agricoli privind aplicarea tehnologiilor performante și promovarea politicii agrare în teritoriu, pe parcursul anului 2018 specialiștii Direcției agricultură și dezvoltare economică au organizat și desfășurat, în comun cu specialiștii Ministerului Agriculturii, Dezvoltare Regională şi Mediu și cu colaboratorii Instituțiilor științifice de profil, 15 seminare instructiv-informative.

Annual, în comun cu Asociația producătorilor de struguri de masă din raion și Fundația Elvețiană ,, HEKS” a fost relansată cea de-a V ediție a instruirii tinerilor viticultori la „Școala meșterului viticultor”. La absolvire viticultorii au susținut examene și au primit Diplome de absolvire.

Pentru promovarea producției viticole și a strugurilor de masă pe piața autohtonă și internațională, agenții economici din raion au participat la ediția a V a Festivalului Național ,, Ziua strugurelui ” din orașul Cimișlia, unde producătorii agricoli din raion au fost menționați cu diplome de mențiune pentru calitatea strugurilor prezentați în cadrul expoziției.

Pentru promovarea crescătorilor de ovine şi caprine şi a meşterilor populari, care prelucrează pielicele de oi și articolelor perfecționate din piele cât și alte produse alimentare (brânză, urdă, cavurma ș. a.) pe piața autohtonă și internațională, anual, participăm împreună cu cei mai buni crescătorii de ovine și caprine și meșteri populari din raion la «Expoziția – Târg republicană a crescătorilor de ovine și caprine », care se petrece în or. Orhei, la care crescătorii de animale din raionul Cahul au fost premiați cu diplome și cadouri de preț.

Pe parcursul anului, colaboratorii Direcția au conlucrat cu producătorii agricoli din raion, APL de nivelul I și serviciile desconcentrate din teritoriu pentru monitorizarea și acumularea informației operative din teritoriu privind semănatul culturilor, producției obținute în toate tipurile de gospodării, recoltarea culturilor de grupa I, grupa a II, a fructelor și strugurilor tehnici și de masă în urma cărora au fost elaborate sinteze și prognoze trimestriale și anuală. A fost elaborată informația privind deținătorii de teren agricol pe fiecare primărie (raportul statistc – F 3 agro), precum și totalurile semănatului pentru recolta anului 2018 în toate tipurile de gospodării (raportul statistic F 4 – agro).

La încheierea anului agricol au fost elaborați indicii economici în baza raportului statistic F 29 – agro.

Permanent se acordă consultații agenților economici și persoanelor fizice din sectorul agrar al raionului ceea ce ține de implementarea soiurilor noi de productivitate înaltă, mașinelor agricole performante, tehnologiilor modern, care la rîndul lor duc la sporirea productivității sectorului agrar.

Colaboratorii Direcției au monitorizat, colectat și procesat informația operativă din teritoriu cu referire la mersul lucrărilor agricole, în baza căreia au fost elaborate informații operative și transmise Ministerului Agriculturii, precum și altor instituții interesate.

Pe parcursul anului 2018 s-a continuat actualizarea informației privind deținătorii de plantații viticole pentru plasarea acestora în Registrul producătorilor de struguri de masă, care cuprinde centrul viticol cu suprafețele aflate în posesie a tuturor deținătorilor de struguri de masă pe soiuri.

Cu aportul şi sub egida Direcției agricultură și dezvoltare economică au fost formate şi au activat, pe parcursul anului, următoarele Comisii de importanţă raională:

* Consiliul Economic pe lîngă Preşedintele raionului Cahul
* Comisia raională pentru organizarea, monitorizarea şi controlul pregătirii activităţii în sezonul rece 2018-2019;
* Grupul de lucru pentru achiziţia de mărfuri, lucrări şi servicii a Consiliului Raional Cahul;
* Comisia de privatizare şi deetatizare a proprietăţii publice a Consiliului Raional Cahul;
* Comisia de privatizare a fondului de locuinţe;
* Grupul de monitorizare a mersului îndeplinirii Planului de acţiuni întru implementarea Programului de dezvoltare socio-economică a raionului Cahul pentru anii 2017-2020;

Comisiile permanente au contribuit la implementarea politicilor Guvernului, cît şi la realizarea politicii de dezvoltare  teritorială, au examinat şi au luat decizii privind soluţionarea diverselor probleme, în rezultat au elaborat şi au înaintat la şedinţele Consiliului Raional Cahul proiecte de decizii întru soluţionarea problemelor apărute, propuneri de achiziţionare şi asigurare a populaţiei cu produse de primă necesitate, elaborarea măsurilor privind pregătirea pentru buna activitate a instituțiilor și obiectivelor subordinate Consiliului Raional Cahul în perioada sezonului rece.

Pentru realizarea deciziei Consiliului Raional Cahul nr.03/03-IV din 28.06.2018 „Cu privire la măsurile de pregătire a economiei raionale şi sferei sociale pentru activitate în perioada de toamnă-iarnă 2018-2019”, a fost creată Comisia raională pentru organizarea, monitorizarea şi controlul pregătirii obiectivelor economiei raionale și sferei sociale pentru sezonul rece 2018-2019, care pe parcursul anului 2018 au fost convocate 3 şedinţe de lucru.

În scopul asigurării instituţiilor bugetare, sferei sociale şi a populaţiei raionului cu resurse energetice şi servicii comunale de calitate, creării unor condiţii favorabile de activitate în perioada de toamnă-iarnă 2018-2019, de către şefii direcţiilor/secţiilor Consiliului Raional Cahul, conducătorii instituţiilor au fost elaborate măsuri concrete cu privire la pregătirea din timp pentru buna funcţionare acestora în perioada rece 2018-2019, au fost stabiliţi termenii şi responsabili de executare, care au fost aprobate în cadrul ședinței Consiliului Raional Cahul .

**Activitatea în domeniul achiziţiilor publice** pe parcursul anului 2018 a fost desfășurat în conformitate cu prevederile Legii nr.131 din 03.07.2015 privind achiziţiile publice, precum şi a Hotărîrilor Guvernului Republicii Moldova în domeniul achizițiilor publice.

Conform planul de finanţare, la începutul anului a fost întocmit un plan de activitate în domeniul achiziţiilor publice anual şi trimestrial. La finele anului s-a întocmit raportul de monitorizare a contractelor de achiziție publică. A fost întocmită și transmisă la Agenția Achiziții Publice darea de seamă a contractelor de valoare mică. Informațiile privind desfășurarea procedurilor de achiziție sunt publicate pe pagina oficială a Consiliului Raional Cahul.

O atenție sporită se acordată transparenței în cadrul procedurilor de achiziție publică și sporirea nivelului acesteia. În acest context, anunţurile privind procedurile de achiziție au fost publicate în Buletinul Achiziţiilor Publice şi pe site-ul Consiliului Raional Cahul. Tot aici ținem să menționăm faptul că, în vederea realizării Hotărîrea Guvernului a R.Moldova nr.355 din 08.05.2009 „Cu privire la aprobarea Conceptului tehnic al sistemului Informațional Automatizat Registrul de Stat al Achizițiilor publice” din 17.10.2016 majoritatea procedurilor de achiziții publice- Licitațiile publice și Cererea Ofertelor de Prețuri se organizează prin intermediul SIA RSAP ceea ce înseamnă că autoritatea contractantă asigură publicitatea, transparența și accesul tuturor operatorilor economici interesați la procedurile de achiziție.

Numărul de contracte încheiate în urma petrecerii procedurilor de achiziţii aprobat pentru anul 2018 a alcătuit 171 de contracte, ceea ce constituie 136.8% din total planificat, din care: licitaţii publice – 10 contracte; concursuri prin cererea ofertelor de preţ – 17 contracte, COP– 17 contracte; proceduri de negociere directe – 3 contracte şi contracte de mică valoare – 141 contracte. Supra îndeplinirea pe anul 2018 se explică prin faptul că în urma petrecerilor procedurilor de ahiziţii au fost desemnaţi mai mulţi cîştigători, ce a dus la întocmirea a mai multor contracte (la o singură procedură) decît planificate. Valoarea achiziţiilor planificate pentru ahul 2018 a alcătuit suma de 23312,2 mii lei, din care s-au realizat în sumă de 22013,2 mii lei ceea ce constituie 94,4% din total planificat.

Legislația în domeniul achizițiilor publice a întrodus o nouă atribuție pentru grupul de lucru – monitorizarea contractelor de achiziții publice. În acest sens s-a întocmit raportul de monitorizare pentru contractele de achiziție și a fost publicat pe pagina web a Consiliului Raional Cahul. În rezultatul monitorizării s-a constatat că contractele s-au executat în termen și calitativ.

În vederea sporirii nivelului profesional, precum și avînd în vedere modificările legislative din domeniul achizițiilor publice, în perioada raportării am organizat pentru persoanele responsabile de efectuarea procedurilor de achiziții publice din cadrul autorităților contractante cursuri de instruire ci genericul “Registrul de stat al achiziţiilor publuce M-Tender”.

Permanent s-a acordat ajutor metodologic autorităţilor contractante, necesar desfăşurării corespunzătoare a procedurilor de achiziţie.

**În scopul asigurarea administrării şi deetatizării proprietăţii publice** au fost organizate licitaţii „cu strigare” şi „cu reducere”, se întreprind măsuri întru realizarea programelor de privatizare, desfăşurarea procesului de privatizare a obiectelor patrimoniului public, ţinerea evidenţei patrimoniului public, inclusiv în societăţile economice cu participarea patrimoniului public (acţiuni, cote-părţi).

Au fost petrecute 4 şedinţe a Comisiei de privatizare şi deetatizare a proprietăţii publice a Consiliului Raional Cahul, la care a fost examinată activitatea financiar-economică a „Centrul de Instruire Continuă Cahul” S.A. pentru perioada anilor 2011- 2018.

În urma prelucrării informaţiilor prezentate de către întreprinderile municipale din raion, Direcţia Generală Finanţe, s-a prezentat Agenţiei Proprietăţii Publice a Ministerului Economiei dările de seamă conform anexelor 8,9,10 la Regulamentul cu privire la Registrul patrimoniului public.

Conform prevederilor Hotărîrii Guvernului R.Moldova nr.136 din 10.02.2009 cu privire la aprobarea Regulamentului privind licitaţiile cu strigare şi cu reducere şi întru executarea deciziilor CRC nr.03/06-IV din 28.06.2018 privind transmiterea în locaţiune a unor spaţii neutilizate din bunurile CR Cahul, pe un termen de 5 ani, fără drept de privatizare şi dare în subarendă, pentru ce s-au petrecut 3 licitaţii „cu strigare” în rezultatul cărora dreptul de locaţiune s-a licitat numai pentru Lotul nr.1- construcție, nr.cadastral 1701116.308.01, S=95,7 m.p., or.Cahul, str.Ioan Vodă cel Cumplit 66. La loturile care s-au declarat nule s-au petrecut repetat licitaţii, însă şi acestea au fost declrate nule in lipsa participanţilor.

Pe perioada anului 2018 s-a participat la 28 licitaţii „cu strigare” petrecute de către APL I.

**Privatizarea fondului de locuinţe.**

În perioada anului 2018 au fost primite şi autentificate 32 cereri, cu anexarea documentelor necesare pentru privatizarea locuinţelor, care au fost examinate, în cadrul şedinţelor de lucru a Comisiei raionale de privatizare a fondului de locuinţe (4 şedinţe) . Deciziile primite de către comisia de privatizare au fost înaintate pentru aprobare la şedinţele Consiliului Raional Cahul.

În perioada de referinţă au fost eliberate cetăţenilor 35 contracte de vînzare-cumpărare a locuinţelor în proprietate privată.

Întru rezolvarea problemelor apărute în domeniul privatizării şi postprivatizării pe parcursul anului s-a acordat ajutor consultativ şi practic reprezentanţilor administraţiei publice locale, agenţilor economici şi populaţiei din raion.

Întru soluţionarea litigiilor pe dosarele ce ţin de privatuzarea fondului de locuinţe s-a participat la 17 ședinţe a Judecătoriei şi Curţii de Apel.

**In domeniul  dezvoltării IMM**

Dezvoltarea sectorului  întreprinderilor mici şi mijlocii  (ÎMM) este  un factor  important de creştere economică şi  reducere a sărăciei.  Întreprinderile mici şi mijlocii contribuie direct la diminuarea şomajului, la asigurarea pieţii cu mărfuri şi servicii, influienţînd substanţial la  ridicarea nivelului de trai al comunităţilor.  Sectorului ÎMM îi revine 93 la sută din numărul total  de întreprinderi  din raion.

Conform datelor prezentate la situaţia de la 01.01.2019 pe teritoriul raionului sunt înregistraţi la Inspectoratul Fiscal de Stat Cahul 15088 agenţi economici, din care:

* întreprinderi individuale - 1239;
* gospodării ţărăneşti (de fermieri) și persoane fizice - 11306;
* societăţi cu răspundere limitată - 1399;
* societăţi pe acţiuni –83.

Întru promovarea imaginii regiunii de sud a ţării, precum şi a economiei locale drept o destinaţie atractivă pentru dezvoltarea afacerilor şi plasarea investiţiilor, la 1 februarie 2018, s-a desfăşurat Forumul Internaţional de Afaceri din Cahul.

La eveniment au participat peste 100 de întreprinderi din Republica Moldova şi din străinătate, reprezentând diverse sectoare precum: agricultura, industria agroalimentară, tehnologii informaţionale şi comunicaţii, textile, sectorul construcţiilor, energie regenerabilă, sectorul automotive, industriile creative etc. Forumul s-a finalizat cu o sesiune de întrevederi bilaterale de afaceri, menite să dezvolte relaţiile comerciale şi parteneriatele internaţionale.

Un alt element al infrastructurii de promovare micului business este organizarea şi desfăşurarea anuală a expoziţiei naţionale “Fabricat in Moldova”, care a devenit deja o tradiţie. Aceste expoziţii au drept scop promovarea firmelor autohtone pe piaţa internă şi externă, căutarea partenerilor de afaceri, informarea publicului larg, precum şi iniţierea dialogului cu organele publice centrale şi locale, expoziţia fiind însoţită de un şir de seminare, mese rotunde, concursuri. Consiliului Raional Cahul a organizat şi a participat cu un stand comun cu agenții economici din raion la cea de-a XVII ediție a expoziţiei naţionale „Fabricat în Moldova”, în incinta Centrului Internaţional de Expoziţii „Moldexpo”.

În luna septembrie 2018 s-a organizat Sărbătoarea Roadelor de la Cahul, avînd scopul de a promova realizările agenţilor economici din raion, marcînd, totodată, sfîrşitul anului agricol. În cadrul sărbătorii s-au organizat iarmaroace, expoziţii de artizanat, programe artistice susţinute de artişti locali şi din ţară.

Este de menţionat faptul că în ultimii ani în colaborare cu ODIMM, Incubatorul de Afaceri Cahul, Centrul de Business din Cahul, Centrul „Contact”, etc. se organizează seminare de instruire din diverse domenii de activitate, oferirea consultaţiilor în domeniul iniţierii şi dezvoltării afacerii, etc.

Aşa, pe parcursul anilor 2017-2018 au benificiat de asistență financiară nerambursabilă, gestionate de ODIMM, prin intermediul Programului de Atragere a Remitențelor în Economie «PARE 1+1» – 15 beneficiari de granturi în sumă totală de 3400,0 mii lei, din care 10 din domeniul agricultură, din care suma grantului aprobată constituie 2350,0 mii lei.

Programul „Femei în Afaceri”, iniţiat în anul 2017 a oferit finanţare nerambursabilă pentru 2 agenţi economici a cărui sumă totală pentru investiţiei planificate a constituit 516,6 mii lei, din care suma grantului aprobată constitue 266,1 mii lei.

Totodată, în cadrul Programului Gestionarea eficientă a Afacerii au fost instruiți 236 de antreprenori din raionul Cahul, iar prin intermediul Centrului de Consultanță și Asistență în Afaceri au fost oferite 152 de consultații în domeniul inițierii și dezvoltării afacerilor.

Un evenument important pentru începătorii ai ÎMM a fost deschiderea Incubatorul de Afaceri Cahul.

Incubatorul din Cahul  găzduiește inițial 15 rezidenţi orientati preponderent spre servicii și producție, ulterior urmând să fie completate până la 24 de locuri. De asemenea de serviciile incubatorului beneficiază şi rezidenți virtuali(1).

O bună parte dintre companiile incubate la Cahul sunt specializate în prestări de servicii și producție (alimentație publică, contabilitate, servicii de masaj terapeutic, intermedieri, producerea geamuri și uși din PVC).

Incubatorului de Afaceri din Cahul oferă susținere antreprenorilor începători din regiune. Companiile incubate pentru o perioadă de 3 ani beneficiază de un preţ mai mic pentru chiria spaţiilor de producere și a birourilor, consultanță și instruire antreprenorială gratuită, dar şi de sprijin în dezvoltarea parteneriatelor de afaceri.

Un alt eveniment important pentru mun.Cahul a fost deschiderea Subzonei Cahul a ZEL Bălți, care a fost aprobată de Legea nr.203 din 20 noiembrie 2015 privind completarea articolului 1 din Legea nr. 26 din 4 martie 2010 privind Zona Economică Liberă „Bălți”, în baza Combinatului de producere a materialelor de construcţie „USBA” S.A., clădirea a fost reconstruită, timp de un an, și are o suprafață de 19 mii m², procesul de extindere a companiei DRAXLMAIER din Cahul a costat peste 20 mln.euro. În vara anului 2018 fabrica grupului DRAXLMAIER şi-a lansat activitatea la Cahul, unde 370 de personae și-au găsit un loc de muncă, iar procesul de producere este în toi. Pînă în toamna anului 2019 planifică să fie create 1500 locuri de muncă. Fabrica grupului DRAXLMAIER furnizează celor mai importanți producători de automobile sisteme de cablaje moderne, interioare luxoase, componente electrice şi electronice şi sisteme de stocare pentru asigurarea mobilităţii electrice. se bucură de succese.

***Principalele obiective pentru anul 2019:***

1.Îmbunătăţirea calităţii executării deciziilor Consiliului Raional Cahul, dispoziţiilor preşedintelui şi ordinelor emise.

2.Monitorizarea implementării Programului dezvoltare social-economică al raionului Cahul 2017-2020 pentru anul 2019.

3.Organizarea şi petrecerea procedurilor de achiziţii la bunuri, servicii şi lucrări în conformitate cu legislaţia în vigoare.

4.Pregătirea economiei raionale, complexului energetic şi a sferei sociale pentru activitatea în perioada de toamnă-iarnă 2019-2020.

5.Asigurarea organizării şi desfăşurării şedinţelor comisiilor de importanţă raională şi altor activităţi.

**Şef adjunct**

**Direcţia agricultură şi dezvoltare economică Janeta Gheţiu**